“วินท์คอม” เตรียมเซ็นแต่งตั้ง 3 อันเดอร์ไรท์เตอร์พรุ่งนี้
"วินท์คอม" เตรียมเซ็นแต่งตั้ง 3 อันเดอร์ไรท์เตอร์พรุ่งนี้ (8 ธ.ค.60) 
7 ธ.ค. 2560

บริษัท วินท์คอม เทคโนโลยี จำกัด (มหาชน) หรือ VCOM ระบุว่า บริษัทเตรียมแต่งตั้งผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน ในวันพรุ่งนี้ (8 ธ.ค.60)
โดยพิธีลงนามในสัญญาแต่งตั้งผู้จัดการการจัดจำหน่ายและรับประกันการจัดจำหน่ายหุ้นสามัญเพิ่มทุน ประกอบด้วยบริษัทหลักทรัพย์ เคที ซีมิโก้ จำกัด, บริษัทหลักทรัพย์ เออีซี จำกัด (มหาชน) และ บริษัทหลักทรัพย์ ฟินันเซีย ไซรัส จำกัด (มหาชน) ในวันศุกร์ที่ 8 ธ.ค. 2560 เวลา 10.00-11.30 น. ณ ตลาดหลักทรัพย์แห่งประเทศไทย
ทั้งนี้ในพิธีดังกล่าวจะมีการให้ข้อมูลและกล่าวถึงความร่วมมือในการจัดจำหน่ายหุ้นสามัญเพิ่มทุน โดย นายณรงค์ อิงค์ธเนศ ประธานกรรมการ, นางทรงศรี ศรีรุ่งเรืองจิต กรรมการผู้จัดการ VCOM
พร้อมด้วยนางนิสาภรณ์ ฤกษ์อร่ามกรรมการผู้จัดการ บริษัท แอดไวเซอรี่ พลัส จำกัด, นายชัยภัทร ศรีวิสารวาจา ประธานเจ้าหน้าที่บริหาร บริษัทหลักทรัพย์ เคที ซีมิโก้ จำกัด และนายคมกฤต มีคำสัตย์ ผู้อำนวยการอาวุโสฝ่ายตลาดทุน บริษัทหลักทรัพย์ เคที ซีมิโก้ จำกัด
อนึ่ง VCOM เป็นผู้นำด้านการประกอบธุรกิจตัวแทนจำหน่ายผลิตภัณฑ์ระบบเทคโนโลยีสารสนเทศ สำหรับการใช้งานในระดับองค์กรและตัวแทนจำหน่ายผลิตภัณฑ์ของออราเคิล (Oracle), ฮิตาชิ ดาต้า ซิสเต็มส์ (Hitachi Data System), พาโล อัลโต เน็ตเวิร์กส์ (Palo Alto Networks), อริสต้า เน็ตเวิร์กส์ (Alista Networks), อินโฟบล็อกซ์ (Infoblox)
รวมถึงอินฟอร์เมติก้า (Informatica) และ สปลังค์ (Splunk) ซึ่งเป็นผู้นำในการผลิตระบบเทคโนโลยีสารสนเทศระดับโลกจากสหรัฐอเมริกา ในรูปแบบลักษณะการขายแบบโซลูชั่น ที่ครบวงจร โดยมีบริษัท แอดไวเซอรี่ พลัส จำกัด เป็นที่ปรึกษาทางการเงิน เพื่อเสนอขายหุ้นต่อประชาชน (IPO) จำนวน 80 ล้านหุ้น มูลค่าที่ตราไว้ (พาร์) หุ้นละ 0.50 บาท